G20 terrorizmning moliyaviy manbalariga qarshi kurashish niyatida ekanligi ma’lum qilindi

G20 davlatlari energetika loyihalariga investitsiya kiritish muhimligini e’tirof etdi. Bu haqda Xanchjoudagi sammit yakunlari bo‘yicha tayyorlangan kommyunikeda ma’lum qilingan, deya xabar bermoqda “Kommersant”.

Shuningdek, sammit ishtirokchilari 2016-yil oxirigacha Butundunyo savdo tashkilotida xalqaro savdo jarayonlarini soddalashtirishga qaratilgan kelishuvni ratifikatsiya qilishga kelishib oldi. Xitoy yuani Xalqaro valyuta fondi savatchasiga qo‘shilganini ma’qulladi.
G20 terrorizmning moliyaviy manbalariga qarshi kurashish niyatida. “Biz terrorizmga qarshi uning barcha shakllarida kurashishda birdamligimiz va qat’iyligimizni tasdiqlaymiz. Terrorchilarni moliyalashtirishning barcha manbalari, mexanizmlari va yo‘llari, jumladan, nolegal soliq solinishi, tabiiy resurslar kontrabandasi, madaniy qimmatliklarni talon-taroj etish, odam savdosiga qarshilik ko‘rsatamiz”, — deyiladi hujjatda.